**Sajtóközlemény**

**Aláírták az Együttműködési Megállapodást a Tiszakécskei és Kecskeméti Járásban megvalósuló Foglalkoztatási Paktum keretében**

**2019. január 24.**

2018. október 25-én sor került az Európai Unió által támogatott „Helyi Foglalkoztatási Együttműködés Megvalósítása a Tiszakécskei és a Kecskeméti Járásban” című projekt keretében az Együttműködési Megállapodás aláírására, így megkezdődhetett az együttműködés a konzorciumi partnerek és az aláíró tagok között, annak érdekében, hogy 331 830 000 forintnyi vissza nem térítendő támogatás felhasználásával elősegítsék a régióban a munkaerő kereslet és kínálat összehangolását. A megvalósítás során a 2018 évre kitűzött célok teljesültek.

Tiszakécske Város Önkormányzata, a Bács-Kiskun Megyei Kormányhivatal, valamint a Magyar Máltai Szeretetszolgálat Egyesület, mint konzorciumi tagok, valamint 29 partnerségi tag (az érintett régió önkormányzatai, gazdasági szereplői, valamint képzési központjai) 2018. október 25-én Tiszakécskén ünnepélyes keretek között aláírták az Együttműködési Megállapodást, mellyel létrejött és megkezdte működését a Foglalkoztatási Paktum. A résztvevők a „Helyi Foglalkoztatási Együttműködés a Tiszakécskei és a Kecskeméti Járásban” című, TOP-5.1.2-16-BK1-2017-00003 azonosító számú projekt keretén belül célul tűzték ki, hogy a térség munkaerő keresletét és kínálatát összehangolják a térségi gazdasági szereplők összefogásával. A találkozót Tóth János, Tiszakécske Város Önkormányzatának polgármestere nyitotta meg, majd Kovács Ernő, kormánymegbízott, Rausch Sándor, a Bács-Kiskun Megyei Önkormányzat alelnöke, valamint Tasi László, a Bács-Kiskun Megyei Kereskedelmi és Iparkamara kézműipari alelnöke köszöntötte a résztvevőket. Az Együttműködési Megállapodás aláírását követően bemutatásra került a régió munkaerő piaci helyzete, az együttműködés feladata és célja.

A projekt a Széchenyi 2020 program keretében valósul meg, 331 830 000 forintnyi vissza nem térítendő támogatás felhasználásával. A támogatás lehetővé teszi olyan képzési, felnőttképzési szolgáltatások nyújtását, amelyek nem csak a munkavállalók felkészültségét segítik elő, de a vállalkozások sikerét is szolgálják. Az együttműködés célja, hogy a régió gazdasági szervezeteinek megfelelő képzettségű munkaerőt biztosítsanak annak érdekében, hogy a helyi vállalkozások hatékonysága, termelékenysége javuljon. Mindehhez a paktum érdemi párbeszédet és összehangolt együttműködést kíván biztosítani a munkaerőpiaci szereplők között. A program 2021. június 30-ig legalább 104 álláskereső részére teremti meg a munkába állás lehetőségét. A paktum tevékenységének közvetlen célcsoportját elsődlegesen a 25 év alatti fiatalok, az 50 év felettiek, a GYES-ről, GYED-ről visszatérők, ill. a tartós munkanélküliséggel veszélyeztettek képezik.

A paktum egy nyitott együttműködési szervezet, mely a széles körű nyilvánosság érdekében egy Foglalkoztatási Fórum működtetését vállalja. Az együttműködési megállapodás aláírásával létrejött Irányító Csoport, melynek elnöke Tóth János, Tiszakécske Város polgármestere lett, megtartotta alakuló ülését, melyen elfogadásra került a paktum ügyrendje.

Az alakuló üléseket követően megkezdődhetett a projekt tevékenységek megvalósítása, így 2018. december 31-ig 46 álláskereső került bevonásra munkaerő-piaci programokba.

**További információ kérhető:**

Bollók Anita

paktum koordinátor

Elérhetőség

<Tel:+3676441355>

Email:a.bollok@tiszakecske.hu